Girokopter vlieënier ter ruste gelê | News24
Girokopter vlieënier ter ruste gelê
=Kent Forster by sy girokopter waarin hy verlede week gesterf het nadat dit naby die Uitenhage vliegveld neergestort het. Foto: VERSKAF
Die begrafnis van Kent Forster wat verlede Woensdag saam met Shaun Mulder, sy passasier, gesterf het toe sy girokopter naby die Uitenhage-vliegveld neergestort en aan die brand geslaan het, is gister gehou.
Forster se diens was in die Doxa Deo-kerk in Kabegapark waarna hy in die Forest Hill-begraafplaas ter ruste gelê is.
Hy sou verlede Saterdag deelgeneem het aan die jaarlikse Wings andamp;-Wheels-fees en die Doug Davidson Memorial-lugskou op die vliegveld waar die ongeluk gebeur het.
Sy vrou het kort ná sy dood gesê Forster was mal oor vlieg. Hy was baie positief en ’n perfeksionis.
“Ons sal seker nooit weet wat werklik gebeur het nie. Dit blyk dat die enjin weens die slag waarmee die girokopter die grond getref het, van agter af vorentoe geskuif en op hulle beland het. Die tuig het kort daarna aan die brand geslaan,” het sy gesê.
Forster het gesê die ergste waaraan sy gewoond sal moet raak, is die stilte. Haar man het nooit stilgesit nie en hy was lief vir gesels.
“Wanneer Jean, ons seun, eers terug in die Kaap is waar hy werk, sal ek die stilte alleen moet trotseer.
“En dit sal nie maklik wees nie,” het sy bygevoeg.
Die 31-jarige Mulder, van Kempton Park, was ’n vlugingenieurstudent by die Suid- Afrikaanse Lugmag. Hy en vlugsers. Coert Steynberg was besig om ’n gebied vir opleidingsdoeleindes by die vliegveld in te rig toe Forster vir Mulder vermoedelik genooi het om ’n draai saam met hom te vlieg